LidanRubinov/Halacha-QA huggingface dataset:
שאלה: התחזקות במצוות מול כיבוד הורים: אני בת שירות לאומי, גרה בדירת שירות ולומדת במדרשה. בעקבות כמה שיעורים במדרשה עלו לי שאלות שלא היה לי את מי לשאול ואשמח לקבל תשובה מפורטת, אם זה לא גוזל מזמנו של הרב. 1. אני באה מבית דתי ב"ה, אבל בכל זאת אמי לא מקפידה לגמרי על טבילת כלים. שאלתי אותה אם היא מטבילה, והיא אמרה לי שאם היא קונה בכמויות גדולות (כמו סט סכו"ם) אז היא מטבילה, אבל אם היא קונה דברים בודדים, כמו מקלף או משהו, אז היא לא מטבילה. בקיצור, אינני יודעת איזה מהכלים בבית טבולים ואיזה לא. שאלתי היא, האם מותר לי לאכול בכלים שאני לא יודעת בוודאות אם הם טבולים? (אני חושבת שרוב רובם של הכלים טבולים) 2. אמי בכל ערב שבת (גם בקיץ) מגישה מרק. כשהיא מכינה את המרק, היא שמה את הפטרוזיליה בכלי עם מים (בלי סבון), ו"אחרי שלכלוכים צפים", כדבריה, היא מוציאה את הפטרוזיליה ומכניסה אותה לסיר המרק. אמרתי לה שצריך להשרות את הפטרוזיליה 3 דקות עם סבון, ואני לא יכולה לאכול מהמרק אם הפטרוזיליה שבו לא נקיה. אמא שלי ממש ממש נעלבה וכמעט בכתה מולי. היא אמרה לי שזה כאילו שהיא לא מספיק טובה בשבילי, ושהאוכל שלה לא מספיק כשר, כשמבחינתה הוא כשר לגמרי. כבר כמה שבועות שבערב שבת אני לא אוכלת את המרק וזה יוצר מצב ממש לא נעים בשולחן השבת. מה לעשות? אני מרגישה שבכל שבוע אני פוגעת באמי מחדש! (אני ממש משתדלת לא לפגוע באמא שלי, אבל לפעמים פשוט אין ברירה. דברים שלא חובה להקפיד עליהם אני משתדלת לא לעשות, כי היא נפגעת מזה שאני לא הולכת בדרך שלה. האם גם פה יש מקום להקל?) רבה מראש
תשובה: ב"ה לך. קיבלתי את מכתבך כבר לפני כמה ימים, וסליחה שהתעכבתי מלכתוב את התשובות, פשוט לא רציתי "לשלוף" תשובה, אלא לחשוב על הדברים, להתייעץ ולנסות לכתוב ביתר רצינות וביתר כובד ראש. אשריך, שזכית לעבור שינוי גדול כל כך בחיים שלך, זה ממש נפלא, ואברך אותך שתזכי תמיד שהחיים שלך יהיו בהתקדמות, ומתוך התעלות מתמדת. יחד עם זאת, תמיד כשיש התקדמות, יש גם קשיים לא מבוטלים. ככל שהעליה גדולה יותר, כך גם הקשיים המתלווים אליה גדולים יותר, וצריך לבחון היטב מה לעשות ואיך לעשות את הדברים. לפעמים יש דברים שצריך לוותר עליהם, ולפעמים ישנם דברים שצריך לבחון איך לעשות את הדברים, שחייבים לעשות, ולנסות "למזער נזקים" או לפחות לגרום לשיפור האווירה הכללית סביב הדבר. אין ספק, שאת כבר מבינה את הדבר, את כבר מכירה, מתמודדת ועוברת את הדברים באופן יפה, אך תמיד יש מקום לעזרה, לדמות שתוכל לעזור לך, לרב שתוכלי להתייעץ איתו על הדברים האלו, ואולי אפילו מעבר לכך. אינני יודע באיזה מסגרת את נמצאת כיום, ומה האפשרויות שלך, אך דומני שיש אפשרויות רבות לקשר ישיר עם דמות תורנית שתוכל להדריך אותך אף בדברים כאלו, מתוך היכרות אישית, ומתוך הדרכה של צעד אחר צעד, תוכלי לעקוף את הבעיות בדרך קלה הרבה יותר. ברשותך אגע בקצרה בשתי השאלות שלך. 1. ודאי שצריך להטביל כל סכום וכלי החייב בטבילה, יחד עם זאת, חשוב לדעת שלפי ההלכה, במצב שאת נמצאת בו, אפשר לסמוך על כך שהואיל ורוב רובם של הכלים טבולים, והכלי שלא טבול לא ניכר לך, את יכולה להקל ולהשתמש בכל הכלים. הבסיס ההלכתי לכך הוא דין ביטול ברוב. 2. אינני יודע איזה חברה אתם קונים, אך חשוב מאוד להגיע לשטיפה של 3 דקות במים עם סבון, כמובן שחשוב לעשות את התהליך נכון, שהדברים יעברו אצל אמא שלך בדרך הנכונה. חשוב לשקול היטב איך לעשות זאת נכון. ולשם כך אני מציע לך יעוץ ישיר עם מישהי במקום שבו את נמצאת. אשמח לעזור אם יש בכך צורך, אך אני מתאר לעצמי שיש לך דמות כזו. שתהיה לך המון המון הצלחה הרב יצחק גרינבלט.
שאלה: כשרות מזון בתוך המשפחה: הרב. 1)במשפחתי לא מקפידים על ברירת חומוס ושעועית.ניסתי להסביר להם אך לא כ כ עלה בידי. רציתי לדעת האם מותר לי לאכול ממרח חומוס שאימי מכינה אותו(ע י טחינה)מגרגרים שלא נברר,וכמו כן האם מותר לי לאכול מהחמין במציאות בה אני יודע שהשעועית לא נבררה. 2) לא מקפידים בביתנו על חיתוך דבר חריף בסכין פרווה,ולפעמים קורה שחותכים חצי בצל בסכין בשרי,ואת החלק הנותר ממשיכים לחתוך בסכין חלבי.רציתי לדעת מה דין הבצל במקרה הזה. 3) לפעמים אימי קונה עלים של גוש קטיף ולפעמים לא.כשיש לי ספקות(ממש לא נעים לי לשאול את אימי,היא תיפגע)האם זה מגוש קטיף,מה הדין,להחמיר או להקל?
תשובה: וברכת ד' א. חומס אפשר לאכול, כיוון שזה גם מבושל וגם נטחן. בחמין עדיף לא לאכול את החומוס, אבל בדיעבד אפשר להקל כדין עבר ובישל שמתירים בדיעבד. ב. כאן יש בעיה עם הבצל, אינני רואה לכך פתרון. ג. להקפיד לא לאכול חי אבל מבושל אפשר להקל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: למה ברא הקב"ה גויים?: למדתי את הכוזרי בתחילת דבריו שכותב שמה שגוי לא יעשה אף פעם לא יהיה שווה ליהודי ועלתה לי שאלה: הרי ה הוא טוב גמור וטבע הטוב להטיב ולכן ירצה גם להטיב בצורה המקסימלית שתתאפשר, אז למה ה ברא גויים שמעולם לא יוכלו לקבל טוב מושלם כמו שיהודי יכול לקבל? ולמה בכלל ה ברא את הגויים פחותי מעמד, הרי היה ראוי שכל יצוריו יוכלו לזכות לטוב מושלם ולא רק חלק? כבוד הרב
תשובה: : גוי שרוצה לזכות באור של לישראל יכול להצטרף לאומה ואז מדרגתו כמדרגת ישראל. ואף הוא חביב עוד יותר מישראל משום שהוא בא מרחוק והתקרב ועליו נאמר לרחוק ולקרוב. ישראל יש להם נשמה אלוקית פנימית והטבע הפנימי שלהם מחייב אותם להתעלות לפי טבעם הפנימי. אין שאלה מדוע גוי אינו יהודי. כשם שאין שאלה מדוע מלאך הוא לא ישראל ומדוע בהמה אינה איש. השאלה עולה רק משום שמבחינה חיצונית אדם מישראל וגוי נראים אותו דבר. אולם אם הם לא היו נראים אותו דבר כלל לא היתה נשאלת השאלה. הסיבה לכך שישראל וגויים בבחינה של הנפש והטבע נראים אותו דבר כדי שהאור של ישראל יוכל לכלולל ולהתפשט בצורה יותר טובה אל כל האנושות.
שאלה: שירים במהלך ריצה בספירת העומר: האם מותר לשמוע שירים בריצה בספירת העומר?
תשובה: עדיף שלא. אפשר להסתפק במנגינות שקטות. בהצלחה
שאלה: ספירת העומר וציצת - עד מתי?: 1. עד איזה זמן אפשר לומר את ספרית העומר (כלומר מצאת הכוכבים עד.)? 2. לפי ההלכה עד איזה זמן צריך להיות עם ציצית, כי שמעתי שיש זמן מסוים שכבר לא צריך ללכת עם ציצית אבל אני לא זוכר את הזמן?
תשובה: 1. עד עלות השחר. וזריזים מקדימים למצוות. ובספירת העומר יש עניין נוסף של 'תמימות תהיינה ' לברך בתחילת הלילה. 2.ציצית מצווה יקרה השקולה כנגד כול המצוות ולובשים תמיד בין ביום ובין בלילה. (יש המצריכים גם בשינה בלילה - בא"ח אך זו דעת מיעוט)
שאלה: קבלת שבת מוקדמת בספירת העומר: האם אפשר לקבל שבת מוקדם בזמן ספירת העומר?
תשובה: ב"ה שלו-ם וברכה, אפשר לקבל שבת מוקדם בתנאי שמקיימים את הדברים הבאים: א) יש להתפלל מנחה לפני פלג המנחה (שעה ורבע זמנית לפני השקיעה). ב) הדלקת נרות רק מזמן פלג המנחה ומאז אפשר לקבל שבת. ג) לכתחילה יש לדאוג שהנרות ידלקו לפחות עד חצי שעה אחר צאת הכוכבים. ד) אין לעשות כל מלאכה מקבלת שבת בתפילה או בהדלקת הנרות. ה) יש להתחיל את סעודת שבת לפחות חצי שעה לפני צאת הכוכבים. ו) יש הנוהגים לאכול כזית פת אחר צאת הכוכבים. ז) יש לקרא קריאת שמע ולספור העומר אחר צאת הכוכבים. לכן מארגני מנין מוקדם כדי למנוע מכשול צריכים להזכיר למתפללים בכל שבת שיש לקרוא שמע ולספור את העומר אחר צאת הכוכבים. הרב חגי בר גיורא
שאלה: באילו ספרים יש ללמוד: בהמשך לתשובת הרב, באלו ספרים יש ללמוד את מה שאמרתם? השאלה נשאלה בהמשך לשאלה "תכנון קביעת עיתים תורה"
תשובה: : צריך להכיר את הסגנון שלך. העיקר שיהיה הלימוד במקום שליבך חפץ. ניתן ללמוד פעמיים בשבוע מסילת ישרים. ללמוד הקדמות הרמ' למשנה ולפרק חלק. יש מבואות ופירוש של הרב שילת. בגמ' ללמוד מסכת שיש בה גם הלכה. ודאי שמסכת ברכות מסכת שכדאי ללמוד. ניתן להעזר בגמ' הלכה ברורה שם יש סיכומי סוגיות אליבא דהלכתא. בהלכה ניתן ללמוד ספר חיי אדם. אם קשה ללמוד חיי אדם אז לעבור מספר פעמים על קיצור שולחן ערוך שיוצא עם הארות של פסקי הלכה לפי המשנה ברורה. אם אתה רוצה ספר ברור יותר ורלוונטי ניתן ללמוד מספרי פניני הלכה של הרב אליעזר מלמד.
שאלה: יחוד באימון בצבא עם נהגות האמרים: הרב! השבוע יש לי אימון למפקדים ותותחנים בשריון ברמת הגולן. לצערי למרות בקשותי, נמצאות באימון נהגות האמרים. על כל גי פ יש נהגת תותחן ומפקד. בשעות השנה הנהגות אמורות לישון בבסיס ומתאמנים גם ביום וגם בלילה. האם יכול להיות בעיה של יחוד במהלך אימון כזה? האם אנחנו נחשבים כאנשים כשרים או שבגלל שנמצא איתי אדם לא דתי והמציאות פחות פשוטה בצבא יש להחמיר יותר? האם בגלל שאנחנו נוסעים בשטח זה נחשב כשדה ואז זה יותר חמור? במידה ומותר איזה מציאויות כן עלולות להחשב כיחוד? כגון האמר שנתקע בשטח, או האמר יחידי שעושה בימוי אויב. מה הדין בלילה. במידת האפשר אשמח לתשובה מפורטת.
תשובה: נושא זה דובר בו רבות גורם בכיר ביותר לשעבר ברב"ץ אמר שזו רגישות אישית ולא יותר מכך. הנושא עלה בביקור הרבנים הראשיים בצאלים ומפקד צאלים העלה בפניהם (היום מפקד מז"י ) שעקב חוסר בנהגים ות לא מתבצעים תרגילים בהקפים גדולים יותר. לעצם שאלתך : השאלה בנושא ייחוד היא אחת, והשאלה במציאות של תערובת לאורך ימים שהיא מקשה על חיילים תורניים ביותר וממנו צריך להשמר. (היו זמנים שהיו מספר נהגים לצורכי חיילים ביינישים ) חשוב להקפיד על מה שסוכם : תמיד החיילות יהיו בהופעה צבאית והשינה בבסיס. בענייני ייחוד צריך להחמיר, אך כאן אין מציאות של ייחוד באופן כללי. אך ברכב בודד מחוץ למסגרת כמו בימוי אויב או נתקע יתכן בהחלט מצב של ייחוד. ה' יצליח דרכך.
שאלה: האם זה לא מקרה של "בעליו עימו?": הרי לפי הסיפור הם הלכו יחד. השאלה נשאלה בהמשך לשאלה "הנחה ללא ידיעת הבעלים"
תשובה: המושג בעליו עמו מתייחס למצב שהמשאיל היה עם השואל במלאכתו, דהיינו שהיה שאול או מושכר לו, או סייע לו במלאכה שלו, אבל זה שהמשאיל נוכח במקום בזמן השאלה לא מגדיר הדבר כשאלה בבעלים. דבר זה פשוט ואם צריך לו ראיה אפשר לשמוע אותו ממה שנפסק בסימן שמו ס"ד (ומקורו בב"מ צז.) "ואם לא הלך (המשאיל) אלא לראות שלא יוסיף המשוי אין זה שאלה בבעלים" הרב יעקב גרוס.
שאלה: לימוד גמרא לנשים: אשתדל לקצר מפאת זמנו של הרב: ידוע שלרש"י היו רק בנות, שאותן לימד גמרא, ואף הניחו תפילין. מדאורייתא נשים פטורות מאלה, ויש אף קיצוניים שיאמרו כי הן אסורות בכך, או לחליפין ישייכו את הדבר לזרמים רפורמיים. רש"י עצמו התבטא נגד לימוד תורה לבנות "שמתוכה היא מבינה ערמומית, ועושה דבריה בהצנע". הכיצד לימד את בנותיו? ומדוע לאסור את המותר, האם לא דיינו במה שאסרה התורה? אני מאמינה שנשים רבות יכולות להוסיף המון ללימוד גמרא ולתת זוויות שונות וחיוניות, אם כי לראות עיני, בהחלט לא כולן. היו לכך תקדימים אורתודוקסיים לגיטימיים בעבר, ולעתיד היד עוד נטויה. עוד שאלה קצת חצופה בעניין, אם יורשה לי: האם יתכן ודעתם של אלה המכריעים נגד לימוד גמרא לנשים, פשוט לא נתקלו בחייהם בנשים המסוגלות לכך בנקל? כללי הצניעות מצמצמים מפגשים המאפשרים התוודעות מהסוג הזה, ואחרי ככלות הכל הרי לא מדובר באיסור דאורייתא או בהלכה שיש עליה קונצנזוס (אחרת לא היה ויכוח), אנחנו בסך הכל פטורות. בשאלות אחרות בהקשר זה, ראיתי כי הרב מפנה נשים לספרי מוסר ואחרים. שאלתי הינה עקרונית, ולא בהתאם לרקע שלי, אם מילאתי כרסי בספרי מוסר או לא. מלבד זאת, כמדומני שגברים לומדים גמרא מגיל צעיר ביותר, הרבה לפני שנגעו במוסר, ומעריכה שנשים אינן מחויבות במוסר יותר מגברים. מראש זמנו של הרב, וסליחה על ההטרחה.
תשובה: רש"י לא לימד את בנותיו גמרא. הן היו בבית בזמן שהוא למד ושמעו. מה שח אמרו שנשים לא תלמדנה תורה זה לא משום שחלילה נשים לא מבינות. ח אומרים להיפך, בינה יתירה ניתנה לנשים. לימוד תורה בעיון זה לא לקרוא קצת ארמית, זה דורש שקידה ועמל שזה נגד תכונות הנפש של הנשים. היא פטרה אותן כי זה לא מתאים להן. ההתחכמות הזו זו התחכמות נגד הטבע. יש מספיק דברים שאשה יכולה ללמוד: מקרא, דברי מוסר, הלכות (לדוג' שבת, ברכות, מועדים, כשרות, טהרת המשפחה). יש מרחב גדול של נושאים שנשים יכולות ללמוד, לאו דווקא הוויות אביי ורבא שבתלמוד. התורה פטרה נשים מדברים אלו, יש להן מספיק חיובים (כגידול משפחה וילדים).
שאלה: גילוח וסיום האבלות השנה: ברצוני לדעת האם השנה (תשע"ג), ניתן יהיה להתגלח כבר ביום שישי שלפני ל"ג בעומר היוצא ביום ראשון? האם מנהגי האבלות לנוהגים מפסח עד ל"ג בעומר יסתיימו ביום השישי הזה? האם החלטת הרבנות הראשית לדחות את חגיגות ל"ג בעומר יש איזושהי השפעה על העניין?
תשובה: לאשכנזים מותר להתגלח לכבוד שבת רק את המדורות יש לדחות ליום ראשון בערב ע"מ למנוע חילול שבת
שאלה: המשך - הנחה ללא ידיעת בעלים: 1. האם זה נכון גם כשהקונה מבין מהתנהלות המוכר שאין דעת הבעלים נוחה מכך? (האם גם אז נגיד שזה חלק מסמכויותיו כמוכר?) 2. האם יש הבדל אם ההנחה אינה במחיר כפי שהוא, אלא מונעת העלאת המחיר בעקבות שימוש חורג שאינו מדווח לבעלים? השאלה נשאלה בהמשך לשאלה "הנחה ללא ידיעת הבעלים"
תשובה: כפי שכתבנו בשאלה הראשונה בדרך כלל מה שעושה המוכר הוא עושה על דעת הבעלים ולא צריך הקונה לחשוש שהחפץ נמכר לו נגד רצון הבעלים, אולם אם ברור לקונה שהמוכר עושה שלא לפי דעת הבעלים, החפץ שקנה אינו נקנה לו מפני שלמכירה כזו לא מינה הבעלים את המוכר שימכור, וחייב הקונה להחזירו לבעלים. הדברים אמורים גם ביחס לשאלתך השנייה מפני שגם שם בסופו של דבר החפץ נמכר במחיר שהבעלים אינו מסכים לו. הרב יהודה חי לנזר
שאלה: ומותר לי להשתמש בהם בזמן שאני שומר אותם בביתי?: ומותר לי להשתמש בהם בזמן שאני שומר אותם בביתי? השאלה נשאלה בהמשך לשאלה "משקולות שנמצאו בחדר מסוים בישיבה "
תשובה: אתה צריך לשמור, ואסור לך להשתמש בהם. הרב נוחם בלס
שאלה: עץ תפוז סיני בתוך כד במרפסת : האם אמורים למנות שנות ערלה לשתיל עץ תפוז סיני בן 1.5 שנה, כאשר הוא הובא מהמשתלה שבוע שעבר והונח בתוך כד גדול במרפסת לא מקורה קומה חמישית. כנ"ל לגבי דיני שמיטה. יום טוב
תשובה: וברכת ד' אין צורך למנות שנות ערלה חדשות, אפשר לצרף את שנות הערלה שהיה במשתלה (אם זה מדוייק) בגלל שזה עומד במרפסת, אם ישתל באדמה יצטרכו למנות שנות ערלה חדשות מהנטיעה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שיעור כסיסת מצה : אני כוסס מצה ואוכל כארבע מצות עד שבע מצות מה הברכה האחרונה? באליהו רבא כתוב במשנה ברורה שחולצים תפילין בראש חודש בקדושת ובא לציון התקשינו בזה בלימוד בשבת.
תשובה: 1. גם לספרדים שקובעים סעודה נדרש ליטול ידים ולברך המוציא ולבסוף ברכת המזון. גם אם התחילת לאכול כמזונות וקבעת סעודה (לפחות 4 מצות) צריך לברך ברכת המזון. 2. טוב לדעת את כול הדעות המובאות בחכמי ישראל לאורך הדורות, אך לנהוג כפי שנוהגים הציבור לחלוץ את התפילין לאחר חצי קדיש.
שאלה: מלון גלאט לספרדים: האם מותר ליוצאי עדות ספרד לאכול במלון שהוא כשר אבל לא גלאט,מכיוון שבסירים האלה בושל בשר לא גלאט אבל כשר ולספרדים נאמר שמותר רק גלאט ויש להחמיר בזה? מראש :)
תשובה: ב"ה שלו-ם וברכה לכתחילה נוהגים להכשיר את כלי הבישול מכשרות רגילה לבשר חלק. אולם אפשר להבין את המקל בדיעבד לאכול כאשר לא בשלו בשר כשר 24 שעות לפני בישול החלק והסיר היה נקי. הרב חגי בר גיורא
שאלה: דחיית עליה לתורה והנחת תפילין: לכבוד הרב, בני יגיע לגיל מצווה בכח בסיוון. הוא רוצה מאוד לעלות לתורה ולהניח תפילין בחברת בני כיתתו. אך ילדי כיתתו לא יכולים להעדר מבית הספר בשעות הבוקר. האם ניתן לדחות את העליה לתורה והנחת התפילן בשבועיים?? ואם כן איזו פרשה יקרא הילד זו של אותו שבוע או זו של מועד לידתו, דהיינו הפרשה שקוראים בכח בסיוון?
תשובה: הנחת תפילין ועליה לתורה יש לעשות בסמיכות ליום בר המצווה. מרגע זה ואילך הוא גדול ועליו להניח תפילין. אפשר לעשות לו עליה לתורה בבית הספר בו הוא לומד, כך שהלימודים יפגעו מעט בלבד. או שתעשו לו בזמן ועוד פעם שוב לאחר שבועיים עם בני כיתתו.
שאלה: קמח שנטחן לאחר הפסח ונוסח ספרדי-אשכנזי: יש לי 2 שאלות שונות: 1. שמעתי כי קמח שקונים במכולת וכתוב עליו- "נטחן לאחר פסח" אין צורך בבדיקה וניפוי, האם זה נכון? 2. אני מבית ספרדי והורגלתי לנוסח עדות המזרח. בעלי לעומת זאת מבית אשכנזי ומתפלל נוסח אשכנז. המעבר היה לי קצת קשה בהתחלה אך התרגלתי לתפילות, ברכת המזון וכו. הדבר היחיד שאני לא מצליחה להתרגל ובעיקר להתחבר הוא תפילות ר"ה ובעיקר יום כיפור. התחושה היא פשוט אחרת ובתפילות של עדות המזרח אני מרגישה חיבור גדול בעוד שבנוסח אשכנז גם אם אני כבר מכירה חלק מהשירים, אני לא מצליחה להרגיש משהו מיוחד ואין לי תחושה של רצון מיוחד להתפלל דווקא במניין. (אנו נשואים 5 שנים). בעלי טוען שזה בעיה שאתפלל עדות המזרח בגלל חינוך הילדים, שהרי זה צריך להיות כמו נוסח האב. למרות שלא יצא לי הרבה להתפלל מאז החתונה במניין, כי כבר יש לנו 3 ילדים אני כל פעם בדילמה הזו ומבואסת מחדש. רציתי לשאול אם יש ל היתר להתפלל רק בר"ה ובכיפור בבית כנסת ספרדי למרות הילדים גם כאשר יגדלו?
תשובה: א. ההגיון אומר שתוך זמן קצר הקמח לא מספיק להתליע. ב. אינך חייבת להתפלל בנוסח ספרד. רק בדברים הנוגעים לחיים המשותפים, כגון: כשרות וכדו', על האשה לקבל את מנהג הבעל אך לא בדברים אישיים כמו תפילה.
שאלה: כי ישראל הם משם ושבעת עמי כענען מחם: האם הרמב"ן חולק על רש"י? כי ישראל הם משם ושבעת עמי כנען מחם, ולכן לכאורה רש"י בבראשית א,א שאומר כך שארץ ישראל הגיע בדין ליהודים כי נוח הוריש את ארץ ישראל לשם ולא לחם והם לקחו בכוח ולכן הגיע הארץ ליהודים לפי הדין ורק נושא היבול שהשביח ע"י יושבי כנען שמחם - 7 העמים שמחם - היה הדיון ואמר שהפקיר ממונם של הגוים ההם שהיו רשעים והשם נתן ממונם לישראל אבל הקרקע של ארץ ישראל הגיע ליהודים בדין שנוח הורישה לשם ולא לחם. השאלה נשאלה בהמשך לשאלה "זכות היהודים על ארץ ישראל לעומת הערבים."
תשובה: : כפי שבאמת כתבנו רמב"ן חולק על רש"י וסובר שהזכות על ארץ ישראל לא נובעת מירושת נוח. נוח לא הוריש את הארץ לבני שם. אולם קביעה של נוח שכנען יהיה עבד לשם היא זו שמגדירה שההחזקה של עמי כנען בארץ אינה חזקה שהופכת אותם לבעלים אלא הם עובדים זרים בארץ ישראל. רק לבני שם יש בעלות על הארץ בעלות לא באה מנוח אלא באה מההתאמה האלוקית שבים ישראל לארץ ישראל. ברצונו נטלה מהם ונתנה לנו.
שאלה: נישואין למי שלא נימול: האם אדם שלא מל את עצמו מותר לו לבוא בברית הנישואין? ומה דינו של לא נימול?
תשובה: הוא יהודי אלא שהוא ערל. דומה במידה מסוימת למחלל שבת. אלא שלא מומלץ להינשא ליהודי המעדיף להיות ערל.
שאלה: במקרה שנקרעה ציצית: על התשובה.אני התחלתי לשים ציצית(שוב)ואני מקווה שבעזרת ה אני אהיה עם הציצית עד אחרית ימי ואני גם אשתדל שזה יקרה. 1.אם נקראה פתילה האם זה אומר שתריך להחליף ציצית? 2.למה הכוונה מצוות עורלה, והאם מקיימים מצוה זו כיום? השאלה נשאלה בהמשך לשאלה "למה צריך לשים ציצית"
תשובה: לך יקירי. מאוד התרגשתי לקרוא את מכתבך הקצר, ממש כל הכבוד, הכנות שלך מאוד מרשימה. המשך כך ואברך אותך שתזכה להמשיך ולשמוח תמיד בכל המצוות הנפלאות שה' נתן לנו. פעמים שקורה שציצית נקרעת, ואז חשוב לתקן אותה, זו לא בעיה, ואם אינך יודע לעשות זאת, אוכל לכוון אותך למישהו שיעזור לך בכך. לפי ההלכה, אם אחד משמונת החוטים נקרע, הציצית עדיין כשרה, אך אם שני חוטים נקרעו, ולא נשאר בהם אורך של 4 ס"מ, חייבים להחליף את כל הגדיל הזה, את כל הקבוצה של החוטים. ביחס למצוות ערלה, מצווה זו בעצי פרי, שהפירות של השנים הראשונות אסורים באכילה קיימת גם היום, ולכן אדם שנוטע עץ חייב להקפיד בה. יש עצים שבהם מאוד לא מצוי שיש בהם פירות בשנים הראשונות, ולכן אין בהם כל חשש של ערלה, אך בעצים שבהם יש פירות בשנים הראשונות, צריך להיזהר בכך. כשאדם קונה פירות הוא צריך לדעת שאין בהם בעיה של ערלה. בתעודת כשרות של הרבנות המקומית צריך לראות שכתוב שאין חשש של ערלה, במידה ולא כתוב, אפשר לברר עם המשגיח, או עם הכשרות המקומית, נותנת התעודה. חשוב לא לקנות פירות במקום שלא יודעים מה הכשרות שלהם, אלא רק במקום מסודר. לפעמים זה דורש ת יקר יותר, אך חשוב להשקיע בשביל המצוות. בברכת הצלחה רבה ועלה והצלח, ותזכה לרוב שפע ברכה. הרב יצחק גרינבלט.
שאלה: כלאי זרעים בגינה פרטית: לכבוד הרב בערוגה הרחבה מ6 טפחים (100x200ס"מ) 1. האם ניתן לשתול ירקות במרווחים של 15 ס"מ בין השורות ובין כל פרט בשורה? 2. כשהירקות יגדלו ואפשר שיטפסו אחד על השני האם עליי להתערב? 3. האם גם קטניות נחשבות לענין המרווחים כירק? 4.האם לכתחילה ניתן לשתול תירס ובמרחק 15 ס"מ ממנו לדוגמה אפונה או עגבניה בכוונה שאלו יטפסו על עליו?
תשובה: וברכת ד' 1. 15 ס"מ בין שורה לשורה אפשרי בהרחקה בין מיני ירק. 2. אם הזריעה הייתה כדין אין צורך להתערב, אלא א"כ זה בפול המצרי. 3. מחלוקת אחרונים, לדעת החזו"א דין הקטניות כתבואה, ואילו לדעת הגר"ש ישראלי זצ"ל דין הקטניות כירק. 4. תלוי בשאלה דלעיל לעניין קטניות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: יו"ט שני למי שלא רוצה לגור בחו"ל: אם ניתן לספק לי תשובה בבקשה, ירדתי מישראל לארה"ב לתקופה של שנתיים, אך לצערי אני לא מסוגל לחזור לארץ מכיוון שגרושתי לא מוכנה לחזור ואני לא מסוגל לעזוב את ילדיי. מעולם לא התחברתי לארה"ב, ואני לא מרגיש שייך לפה בשום אופן, למעשה אני מתעב את חוץ לארץ. האם אפשר למצוא הקלה שבה אוכל לשמור רק יום ראשון של חג ולא יום חג שני של גלויות? עליי לציין שעד היום שמרתי רק יום אחד מראש לכבוד הרבנים והצוות.
תשובה: מכיון שאתה נמצא כבר זמן רב בחו"ל אתה חייב ביו"ט שני.
שאלה: אובדן מגזמה: לגבי תשובתכם לשאילה על אובדן מגזמה במשך טיול, למה אין פטור של "בעלים אמו".? השאלה נשאלה בהמשך לשאלה "הנחה ללא ידיעת הבעלים"
תשובה: המושג בעליו עמו מתייחס למצב שהמשאיל היה עם השואל במלאכתו, דהיינו שהיה שאול או מושכר לו, או סייע לו במלאכה שלו, אבל זה שהמשאיל נוכח במקום בזמן השאלה לא מגדיר הדבר כשאלה בבעלים. דבר זה פשוט ואם צריך לו ראיה אפשר לשמוע אותו ממה שנפסק בסימן שמו ס"ד (ומקורו בב"מ צז.) "ואם לא הלך (המשאיל) אלא לראות שלא יוסיף המשוי אין זה שאלה בבעלים" הרב יעקב גרוס.
שאלה: ברכת טבילה אחרי לידה : האם יש לברך ברכת הטבילה בטבילה אחרי לידה? (לדעת הספרדים)
תשובה: כן כי הטבילה מחויבת מן התורה.
שאלה: לימוד בזמן ימי הנערות: לרב האם בזמן הנערות, גיל 15 עד 18, צריך רק ללמוד שס או שגם צריך ללמוד חסידות אמונה ושאר הדברים?
תשובה: : ודאי שצריך גם ללמוד אמונה. אולם מה ללמוד וכיצד זה יכול להשתנות מאחד לרעהו. יש כאלו שמספיק להם לימוד אמונה בכך שהם שומעים שיעורי אמונה. ויש שמתאים להם גם ללמוד ספרי אמונה. בלימוד ספרי אמונה יש שמתאים להם ספרי אמונה מן הקדמונים. ויש כאלו שמתאים להם ספרים פשוטים שכתבו ת"ח בני זממננו.
שאלה: שירים במהלך ריצה בספירת העומר: אבל אם שמיעת השירים בריצה מרכזת ועוזרת יותר לרוץ? השאלה נשאלה בהמשך לשאלה "שירים במהלך ריצה בספירת העומר"
תשובה: בשעת צורך, אם אי אפשר להסתפק בשירים שקטים, אפשר לסמוך על המתירים ולהקל.
שאלה: הקדשתי את ילדי לקב"ה: אשתי היתה בשבוע 27 על סף לידה בגלל צירים מוקדמים, כלומר הפלה כנראה, של תאומים בנים, אני ביקשתי באותה עת מהקב"ה שיחיה אותם ויעצור את התהליך ומרוב התרגשות וזעקה אני זוכר שאמרתי שאם יוולדו כראוי אז אקדיש אותם לקב"ה, סוג של תפילת חנה, השאלה מה אני צריך לעשות כעת עם ההקדשה? הילדים ב"ה נולדו והם כמעט בני שנה.
תשובה: תחנך אותם לתורה.
שאלה: קרבי או ג ובניק בצבא: לאן עדיף להתגייס, לקרבי או או לג ובניק (כמובן שאני מתכוון לג וב שעושים דברים לצבא ולא מחממים את הכסא ומביאים קפה למפקד)אז לאן עדיף??
תשובה: כמו כל מצווה שעדיף לקיימה בהידור, עדיף יחידה קרבית. בעדיפות ראשונה מומלץ ללכת לישיבת הסדר, זוהי מסגרת המתאימה והטובה לרוב רובו של הנוער הדתי. חשוב להתייעץ אישית עם רב שמכיר אותך. ה' יצליח דרכך.
שאלה: נוסח תפילה לעומת המנהגים: הרב כתב בתשובה שמותר לספרדי להתפלל בסידור אשכנזי.שאלתי היא האם מותר להתפלל נוסח אשכנז ולנהוג את מנהגי הספרדים? השאלה נשאלה בהמשך לשאלה "סידור אשכזני לאדם ספרדי"
תשובה: בהחלט,
שאלה: במקרה שאחד ההורים לא יהודי: אני ובן זוגי מאורסים ומתכננים חתונה דתית כשרה לכל דבר. ישנם 2 סוגיות חשובות שהייתי רוצה לברר: 1. אימא שלי היא לא יהודיה (אני גיורת), אבא שלי יהודי מלא ונשוי שנית, לפי ההלכה הבנתי שאסור למי שלא יהודי להוביל את הכלה והחתן אל החופה, השאלה היא מי יוביל אותי אל החופה יחד עם אבי? האם זו יכולה להיות בת משפחה יהודיה? מקרה הפוך אצל בן זוגי, אימא שלו יהודיה, אך אביו לא יהודי, מה קורה במקרה שלו, עם מי אימא שלו תוביל אותו אל עבר החופה לפי ההלכה? ובכלל מה אומרת ההלכה לגבי התנהלות טקס החופה במקרה שאחד מההורים אינו יהודי? 2.תקופת בין המצרים יוצאת השנה בין התאריכים 25 6-15 7, האם מותר להתחתן אחרי תקופת בין המצרים, נגיד 20 7-25 7? או שזה גם כן תאריכים בעייתיים לחתונה? אשמח לתשובה מפורטת על מנת להבהיר את הנושא. ויום מקסים :)
תשובה: זה לא איסור אלא המלצה, לאחל לזוג זיווג שלם וכשר מכל הצדדים. הוריכם בודאי ילוו אתכם, אך אם אפשר נוהגים להוסיף זוג שלם.
שאלה: הסתירה בין אחדות השם לבחירה עצמאית: אינני מצליח להבין כיצד ייתכן שגם יש אחדות השם - כלומר אין עוד מלבדו. ומצד שני יש לנו יכולת בחירה בין טוב לרע. אם יש לנו יכולת בחירה אמיתית, כלומר לא הקדוש ברוך הוא מכתיב לנו את הבחירה, אזי אנחנו לכאורה ישות עצמאית חיצונית להשם, חלילה - לכאורה, מעין כוח עצמאי נוסף שקיים במציאות מלבד השם. ואם זה לא נכון, כלומר אין עוד מלבדו, והבחירה שלנו היא בעצם בחירה שלו, אז בעצם אין לנו בחירה, כי השם הוא זה שבוחר. ואם כך, אז מה הטעם בכל הבריאה, אם אנחנו כמו רובוטים שבוחרים בטוב או ברע על פי מה שהשם קובע לנו, ולא על פי בחירתנו העצמאית. איך מיישבים את הסתירה?
תשובה: זו שאלת ידיעה ובחירה שהתקשו בה רבים. יש שאמרו שזה נושא שהוא מעבר לידיעת האדם שהרי ידיעת ה' נוגעת לאחדות ה'. אין לנו יכולת תפיסה באחדות האלוקית כשזה נוגע לשאלה כיצד זה מסתדר עם הבחירה. אולם צריכים להתרגל לעמדה שעיקר כוח הבחירה לא נועד לנתק את האדם מאלוקיו כוח הבחירה הוא בעיקרו כדי להזרים יתר חיים לאדם. אדם עם כוח בחירה הוא האדם שאינו מתחרה בקב"ה אלא הוא האדם שיש בתוכו יותר חיות מהקב"ה. הסך הכל הוא שהבחירה היא תוספת חיים שבא לעולם מן המקור האלוקי. אם כן הבחירה ברע היא באמת אין לה מציאות היא כולה תהיה בטלה אל מול האור האלוקי. נמצא שרק הבחירה בטוב נשאר לנצח. הבחירה אינה פוגעת באחדות האלוקית אלא להיפך היא מחברת את האדם לאור האחדותי האלוקי.
שאלה: כבוד מלכות - התנצלות בפני הטורקים: לכבוד הרב איך מסתכלים על התנצלות ראש ממשלה כלפי הטורקים מבחינה תורנית?
תשובה: לא כבוד לעם ישראל. הרשעים האלו התנפלו בצורה ברברית, השמיעו איומים והשפלות, והתנצלות זו אינה תורמת לכבוד עם ישראל.
שאלה: גלאי נפח בשבת: מה לעניין גלאי נפח של אזעקה בשבת? אציין שגלאי נפח אלו אלו מופעלים ע"י סוללות שמחזיקות מס שנים. בכל מעבר של אדם באיזור הגלאים, נדלקת (שנייה או שתיים לאחר מכן) נורה בגלאי. איני מדבר על הפעלת האזעקה אלא רק מה הדין לגבי גלאים אלו בשבת? האם זה גרמא? (כמו הכנסת אויר חם למקרר ו או הימצאות אנשים בחדר והשפעה על טרמוסטט המזגן והפעלתו). מיותר לציין שלא ניתן לכבות את הגלאים וכמו"כ מדובר בגלאים רבים הפרוסים על פני המרחב, וכן בדלתות ובחלונות.
תשובה: מצטער על העיכוב שלא כהרגלי. 1. ישנם מערכות שמנתקים אותם מתנתק גם הגלאים - זו מערכת הטובה ביותר להתקנה. 2. מערכות אזעקה שהגלאי לא מתנתק - לאחרים בוודאי מותר (פסיק רישא דלא ניחא ליה) 3. במערכת אזעקה בשאלתך שיש גלאים אלחוטיים שאינם מחוברים למערכת טוב לכסות את מנורת החיווי בלבד (המראה על שהמערכת עובדת) - ואפשר לכסותה בכול ימות השבוע ואינו משפיע על הפעלת המערכת.אם הדבר לא ניתן ( אין סיבה לכך) מותר.
שאלה: קריאת התורה בשני וחמישי לפני יום הבר מצוה: לכבוד מו"ר שליט"א, שמעתי אומרים בשם הרב שמותר לבן 12 לקרוא בתורה בשני או חמישי לפני יום הבר מצוה שלו. כלומר, הבן יהיה בר מצוה ביום שלישי יג באייר והוא יקראה בתורה ביום שני יב באייר? תלמידך,
תשובה: לא אמרתי כן בשורות טובות.